ฮั่งเส็งปิดบวก 6.09 จุด ขณะตลาดจับตาถ้อยแถลง “เยลเลน”
ฮั่งเส็งปิดบวก 6.09 จุด ขณะตลาดจับตาถ้อยแถลง "เยลเลน"
25 ส.ค. 2559

ดัชนีฮั่งเส็งตลาดหุ้นฮ่องกงปิดวันนี้ขยับขึ้นเพียงเล็กน้อย โดยดัชนีฮั่งเส็งเพิ่มขึ้น 6.09 จุด หรือ 0.03% ปิดวันนี้ที่ 22,826.87 จุด ขณะที่นักลงทุนต่างรอดูการกล่าวสุนทรพจน์ของนางเจเน็ต เยลเลน ประธานธนาคารกลางสหรัฐ (เฟด) ในการประชุมประจำปีของเฟดที่เมืองแจ็คสันโฮล รัฐไวโอมิ่ง ในวันศุกร์นี้
ทั้งนี้ นางเยลเลนจะขึ้นกล่าวสุนทรพจน์ในหัวข้อ “เครื่องมือด้านนโยบายการเงินของเฟด” รวมทั้งจะแถลงมุมมองเกี่ยวกับเศรษฐกิจสหรัฐ และอาจมีการส่งสัญญาณเกี่ยวกับการปรับขึ้นอัตราดอกเบี้ยในปีนี้